แนวโน้ม SET เช้าไซด์เวย์ดาวน์ หวั่นเศรษฐกิจชะลอตัว หลัง 3 แบงก์ชาติ เล็งคุมเข้มเงินเฟ้อ
แนวโน้ม SET เช้าไซด์เวย์ดาวน์ จากความกังวลเกี่ยวกับเศรษฐกิจถดถอย หลัง 3 แบงก์ชาติ ยันใช้มาตรการคุมเข้มเงินเฟ้อ ให้แนวรับที่ 1,580 จุด และแนวรับถัดไปที่ 1,575 จุด แนวต้านที่ 1,600 จุด
แนวโน้ม SET เช้าไซด์เวย์ดาวน์ จากความกังวลเกี่ยวกับเศรษฐกิจถดถอย หลัง 3 แบงก์ชาติ ยันใช้มาตรการคุมเข้มเงินเฟ้อ ให้แนวรับที่ 1,580 จุด และแนวรับถัดไปที่ 1,575 จุด แนวต้านที่ 1,600 จุด
30 มิ.ย. 2565

นายอภิชาติ ผู้บรรเจิดกุล ผู้อำนวยการอาวุโสฝ่ายวิเคราะห์เชิงกลยุทธ์ บล.ทิสโก้ กล่าวว่า ตลาดหุ้นไทยเช้านี้จะเคลื่อนไหวไซด์เวย์ในทิศทางที่ซึมตัวลงโดยได้รับแรงกดดันจากความกังวลต่อภาพรวมเศรษฐกิจที่อาจจะเข้าสู่ภาวะถดถอย หลังประธานธนาคารกลางยุโรป (ECB) ประธานธนาคารกลางสหรัฐ (เฟด) รวมถึงประธานของธนาคารกลางอังกฤษ (BoE) กล่าวในการประชุมประจำปีของธนาคารกลางยุโรป (ECB) ซึ่งจัดขึ้นที่โปรตุเกสในทิศทางเดียวกันว่าอาจจะต้องเผชิญเงินเฟ้อสูงเป็นระยะเวลายาวนาน จึงจำเป็นที่จะต้องมีการใช้นโยบายทางการเงินที่เข้มงวดเพื่อที่จะควบคุมเงินเฟ้อ
พร้อมให้แนวรับที่ 1,580 จุด และแนวรับถัดไปที่ 1,575 จุด แนวต้านที่ 1,600 จุด